Det siste kongeriket

Det siste kongeriket er første bok i serien saksiske historier av Bernard Cornwell. og handler om angelsaksiske Uhtred som blir tatt til fange av danene og vokser opp med dem.

Handlingsreferat 
866 - 876: Osbert er 9 år gammel og den andre sønn av Ealdorman Uhtred av Bebbanburg i Northumbria. Danene kommer som vikinger for å raide Eoferwic (York) og Ealdorman Uhtred sender sin eldste sønn, også kalt Uhtred for å speide på dem. Danene dreper Uhtred og Osbert som nå er den eldste sønnen blir omdøpt til Uhtred. Ealdorman Uhtred slår seg sammen med kong Osbert og Ælla i et forsøk på å ta tilbake Eoferwic. Dette angrepet mislykkes og Ealdorman Uhtred blir drept mens Uhtred blir tatt til fange av den danske jarlen Ragnar Fryktlause. Uhtreds onkel, Ælfric, overtar tittelen Ealdorman selv om Uhtred er den rettmessige arvingen.

Uhtred beskriver sitt liv blant danene, blant annet hvordan han blir venn med Ragnars yngste sønn, Rorik og hans mange sammenstøt med Sven, sønn av Kjartan, som er en av mennene til Ragnar. En dag river Sven klærne delvis av Thyra (Ragnars datter) og Uhtred angriper Sven slik at Rorik, Thyra og Uhtred kan flykte tilbake til Ragnar. Ragnar forviser Kjartan og knuser det ene øyet til Sven.

Uhtred blir så med på viking på tvers av East Anglia, og deltar i erobringen av Mercia og East Anglia, og invasjonen av Wessex. Han blir kidnappet av en prest, Beocca, en gammel venn av familien, men rømmer fra Wessex og tilbake til Ragnar som har tatt ham til seg som sin egen sønn. Uhtred nyter livet med danene, men flykter da Kjartan som hevn brenner Ragnars hus og dreper alle som oppholder seg der.

Uhtred håper å unnslippe Kjartans snikmordere ved å spre rykter om at han også døde i brannen. Uhtred slutter seg så til kong Alfred i Wessex. Der lærer han å lese og skrive, og seiler med Alfreds flåte av 12 skip mot danene. Etter en kamp med danene møter han igjen Ragnar den yngre, jarl Ragnars eldste sønn, og forteller ham sannheten om Ragnars død og at Thyra fortsatt lever. De skilles som venner og sverger på at de en dag skal ta hevn over Kjartan og redde Thyra.

Han kjemper ved slaget om Cynwit og dreper Ubbe Ragnarsson.

Rollefigurer i Det siste kongeriket

Oppdiktede 

 Uhtred - fortelleren, rettmessig Ealdorman av Bebbanburg opprinnelig kalt Osbert
 Jarl Ragnar Fryktlaus - dansk krigsherre som tar til seg Uhtred som en sønn
 Ragnar Ragnarsson (Ragnar den yngre) - Ragnars sønn, Uhtreds fosterbror og nær venn
 Rorik Ragnarsson - Ragnars yngre sønn og Uhtreds barndomsvenn
 Thyra Ragnarsdottir - Ragnars datter kidnappet av Kjartan
 Brida - sakserjente fra East Anglia som også vokser opp hos danene, Uhtreds elsker og venn
 Sigrid - Jarl Ragnars kone og mor til Ragnar den yngre, Rorik og Thyra
 Ravn - blind skald og jarl Ragnars far
 Sven Kjartansson - Uhtreds svorne fiende og Kjartans sønn
 Kjartan - dane som blir forvist av Ragnar og hevner seg ved å brenne ned Ragnars gård
 Fader Beocca - Prest i Bebbanburgh og senere Alfreds prest
 Mildrith - Uhtreds kristne saksiske kone
 Leofric - saksisk kriger og Uhtreds venn
 Odda Yngre - Ealdorman Oddas sønn som sterkt misliker Uhtred
 Ælfric - Uhtreds onkel som tar tittelen Ealdorman og Lord av Bebbanburgh
 Ealdorman Uhtred av Bebbanburg - Uhtreds far
 Gytha - Uhtreds stemor

Historiske 

 Kong Alfred av Wessex (Alfred den store) - Kongen av Wessex
 Æthelflæd - Alfreds eldste datter, senere kalt Lady of the Mercians.
 Guthrum  - dansk krigsherre kalt den uheldige
 Ubba Ragnarsson - dansk krigsherre fryktet av mange, bror av Ivar og Halfdan
 Ivar Ragnarsson (Ivar den benløse) - dansk krigsherre fryktet av mange, bror av Ubba og Halfdan
 Halfdan Ragnarsson - dansk krigsherre og bror av Ubba og Ivar
 Ælswith - Alfreds kone som misliker Uhtred
 Æthelwold - Alfreds nevø og venn av Uhtred
 Ealdorman Odda - Earldorman av Wessex
 Kong Edmund av East Anglia
 Kongen Osbert av Northumbria

Filmatisering 
I juli 2014 annonserte BBC at de høsten 2014 skulle starte en filmatisering av romanserien som skulle kalles The Last Kingdom. En serie på åtte 60-minutters episoder ble produsert, og den første episoden gikk på  BBC Two  10. oktober 2015.

Referanser

Eksterne lenker 
 The Last Kingdom på Netflix
 Bernard Cornwells webside

Engelske romaner